**M E S T O S E N I C A**

**Štefánikova 1408/56, PSČ 905 25 Senica**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pán

Patrik Mihálik

Gen. L. Svobodu 1361/28

905 01 Senica

Váš list/zo dňa Naše číslo Vybavuje Senica

-/14.7.2016 Ing. Tomešová 15.8.2016

Vec : Odpoveď na petíciu - podnet na výrub stromov a výsadba nízkych ihličnanov

Dňa 14.7.2016 bola na náš úrad doručená petícia - podnet na výrub stromov a výsadbu nízkych ihličnanov a na základe nej sme vykonali miestnu ohliadku stromov, rastúcich na pozemku vo vlastníctve SR – Slovenského pozemkového fondu. Konštatovali sme, že v danom úseku Železničnej ulice, súbežne s oplotením bývalých kasární (v súčasnosti objekty prevádzok) je vysadené stromoradie z briez, v počte 32 kusov, s nepravielných vzdialenostiach od seba. Podľa vizuálneho posúdenia je väčšina stromov v dobrom zdravotnom stave, s typickým vzrastom a tvarom koruny. Medzi nimi je niekoľko briez (v počte 7 ks), na ktorých sa prejavujú známky zmien ich zdravotného stavu, predovšetkým tým, že v hornej časti ich  korún sa nachádzajú odumreté konáre. Len pre úplnosť uvádzame, že podľa zákona o ochrane prírody a krajiny (č. 543/2002 Z.z.) sa súhlas na výrub dreviny môže vydať v odôvodnených prípadoch len po posúdení ekologických a estetických funkcií dreviny a vplyvov na zdravie človeka a so súhlasom vlastníka alebo správcu, prípadne nájomcu pozemku, na ktorom drevina rastie, ak žiadateľom nie je jeho vlastník.

Z obsahu podania Vášho podania zaevidovaného pod č. 14264 dňa 14.7.2016 vyplýva, že Vašu petíciu nemožno vybaviť podľa § 5 ods. 5 zákona č. 85/1990 Zb. o petičnom práve v platnom znení, nakoľko konanie vo veci výrubu upravuje zákon č. 543/2002 Z.z. o ochrane prírody a krajiny v znení neskorších predpisov a podlieha samostatnému správnemu konaniu. Na základe Vášho podnetu Mesto Senica požiada správny orgán o výrub poškodených stromov na Železničnej ulici, v súlade s platnou legislatívou.

S pozdravom

Mgr.Branislav Grimm

primátor mesta Senica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefón Fax Bankové spojenie IČO e-mail

034/6987622 034/6574058 19828182/0200 309974 jana.tomesova@senica.sk